CELEX: 32021D0047
Language: el
Date: 2021-01-21 00:00:00
Title: Απόφαση (ΕΕ) 2021/47 του Συμβουλίου της 21ης Ιανουαρίου 2021 για την αντικατάσταση μέλους της επιτροπής που προβλέπεται στο άρθρο 255 της Συνθήκης για τη λειτουργία της Ευρωπαϊκής Ένωσης

22.1.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 21/1
               
            
         ΑΠΟΦΑΣΗ (ΕΕ) 2021/47 ΤΟΥ ΣΥΜΒΟΥΛΙΟΥ
         της 21ης Ιανουαρίου 2021
         για την αντικατάσταση μέλους της επιτροπής που προβλέπεται στο άρθρο 255 της Συνθήκης για τη λειτουργία της Ευρωπαϊκής Ένωσης
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης και κυρίως το άρθρο 255 δεύτερο εδάφιο,
         Έχοντας υπόψη την πρωτοβουλία του προέδρου του Δικαστηρίου, της 2ας Δεκεμβρίου 2020,
         Εκτιμώντας τα ακόλουθα:
         
                     (1)
                  
                  
                     Δυνάμει του άρθρου 255 πρώτο εδάφιο της Συνθήκης για τη λειτουργία της Ευρωπαϊκής Ένωσης, έχει συσταθεί επιτροπή που γνωμοδοτεί σχετικά με την επάρκεια των υποψηφίων για την άσκηση των καθηκόντων του δικαστή και του γενικού εισαγγελέα του Δικαστηρίου και του Γενικού Δικαστηρίου, πριν από τη διενέργεια των διορισμών από τις κυβερνήσεις των κρατών μελών («επιτροπή»).
                  
               
                     (2)
                  
                  
                     Η επιτροπή αποτελείται από επτά προσωπικότητες που επιλέγονται μεταξύ των πρώην μελών του Δικαστηρίου και του Γενικού Δικαστηρίου, των μελών των εθνικών ανωτάτων δικαστηρίων και νομομαθών αναγνωρισμένου κύρους, ένας εκ των οποίων προτείνεται από το Ευρωπαϊκό Κοινοβούλιο.
                  
               
                     (3)
                  
                  
                     Με τις αποφάσεις (ΕΕ, Ευρατόμ) 2017/2262 (1) και (ΕΕ) 2020/539 (2), το Συμβούλιο προέβη στον διορισμό των επτά μελών της επιτροπής για διάστημα που λήγει στις 28 Φεβρουαρίου 2022.
                  
               
                     (4)
                  
                  
                     Με επιστολή της 11ης Φεβρουαρίου 2020, ο κ. Simon BUSUTTIL, μέλος της επιτροπής που είχε προταθεί από το Ευρωπαϊκό Κοινοβούλιο, ενημέρωσε το Συμβούλιο ότι παραιτείται από τα καθήκοντά του.
                  
               
                     (5)
                  
                  
                     Στις 26 Νοεμβρίου 2020 ο πρόεδρος του Ευρωπαϊκού Κοινοβουλίου ενημέρωσε τον πρόεδρο του Δικαστηρίου ότι το Ευρωπαϊκό Κοινοβούλιο επιθυμεί να διοριστεί η κα Julia LAFFRANQUE ως μέλος της επιτροπής.
                  
               
                     (6)
                  
                  
                     Με επιστολή της 2ας Δεκεμβρίου 2020, ο πρόεδρος του Δικαστηρίου πρότεινε τον διορισμό της κας Julia LAFFRANQUE προς αντικατάσταση του κ. Simon BUSUTTIL ως μέλους της επιτροπής, για τη διάρκεια του υπολοίπου της θητείας του, σύμφωνα με το σημείο 3 των κανόνων λειτουργίας της επιτροπής, όπως εκτίθενται στο παράρτημα της απόφασης 2010/124/ΕΕ του Συμβουλίου (3),
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η κα Julia LAFFRANQUE διορίζεται μέλος της επιτροπής που προβλέπεται στο άρθρο 255 της Συνθήκης για τη λειτουργία της Ευρωπαϊκής Ένωσης για την περίοδο που λήγει στις 28 Φεβρουαρίου 2022.
         
         
            Άρθρο 2
            Η παρούσα απόφαση τίθεται σε ισχύ την ημερομηνία δημοσίευσής της στην Επίσημη Εφημερίδα της Ευρωπαϊκής Ένωσης.
         
         
            Βρυξέλλες, 21 Ιανουαρίου 2021.
            
               
                  Για το Συμβούλιο
               
               
                  Η Πρόεδρος
               
               A. P. ZACARIAS
            
         
         
            (1)  Απόφαση (ΕΕ, Ευρατόμ) 2017/2262 του Συμβουλίου, της 4ης Δεκεμβρίου 2017, για τον διορισμό των μελών της επιτροπής που προβλέπεται στο άρθρο 255 της Συνθήκης για τη λειτουργία της Ευρωπαϊκής Ένωσης (ΕΕ L 324 της 8.12.2017, σ. 50).
         
            (2)  Απόφαση (ΕΕ) 2020/539 του Συμβουλίου, της 15ης Απριλίου 2020, για την αντικατάσταση του προέδρου της επιτροπής που προβλέπεται στο άρθρο 255 της Συνθήκης για τη λειτουργία της Ευρωπαϊκής Ένωσης (ΕΕ L 122 της 20.4.2020, σ. 1).
         
            (3)  Απόφαση 2010/124/ΕΕ του Συμβουλίου, της 25ης Φεβρουαρίου 2010, σχετικά με τους κανόνες λειτουργίας της επιτροπής που προβλέπει το άρθρο 255 της Συνθήκης για τη λειτουργία της Ευρωπαϊκής Ένωσης (ΕΕ L 50 της 27.2.2010, σ. 18).